**Angyalok városa**  
(City of Angels)

színes magyarul beszélő amerikai romantikus dráma, 117 perc, 1998  
rendező:  Brad Silberling  
Szereplő(k): Nicolas Cage , Meg Ryan

**Filmleírás:**  
Jól tudjuk, hogy az angyalok léteznek. De mi történik, ha egy angyal vágyódni kezd a földi lét után, s beleszeret egy földi nőbe? Szép, szívszorító történetet láthatunk a szerelemről, ugyanakkor a film jó beszélgetési alap az angyalokról való ismereteink megbeszéléséhez.

Korosztályi javaslat: 14. év fölött

**Földolgozási javaslatok**  
**Téma**: Angyalok  
**Megfigyelési szempontok:**

* Mit tudunk meg a film alapján az angyalokról?
* Milyen sorsokat figyelhetünk meg a filmben?
* Mit sugall a film Istenről?

**Játék:** “Angyalkázás”  
**Forrás:** -  
**Körülmények:** -  
**Eszközök:** -  
**Korosztály:** Bármilyen korosztály körében alkalmazható.  
**Leírás:** Lehetőleg a filmklub alkalma előtt egy héttel kérjük meg a jelenlévőket, húzzanak ki egy nevet a csoport tagjai közül. Az egy hét alatt ennek az illetőnek ők az angyalkái. Apróságokkal kell kedveskedniük, figyelniük kell őt, segíteni, figyelmesnek lenni, stb. A lényeg, hogy senki nem árulhatja el, hogy kinek ki az angyalkája. A filmklub alkalmán, akár még a film előtt szakítsunk időt arra, hogy ez kiderülhessen, s beszéljünk arról, hogy mit is jelentett “angyalnak lenni.”

**Igemagyarázathoz, beszélgetéshez használható bibliai igehelyek:**  
Angyalokkal kapcsolatos szentírási részletek.

1Móz 21,17  
Jób 1,6  
Jób 33,23  
Jób 38,1,4,7.  
Zsolt 34,8  
Dán 4,10  
Kol 1,16, stb.